บาทเปิด32.40/42แข็งค่า
เงินบาทเปิด 32.40/42 แข็งค่า นักลงทุนวิตกเฟดส่งสัญญาณคงดอกเบี้ยต่ำต่อหลังเศรษฐกิจสหรัฐไม่ดี
16 ต.ค. 2557

เงินบาทเปิด 32.40/42 แข็งค่า นักลงทุนวิตกเฟดส่งสัญญาณคงดอกเบี้ยต่ำต่อหลังเศรษฐกิจสหรัฐไม่ดี 
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.40/42 บาท/ดอลลาร์ ปรับตัวแข็งค่าจากช่วงปิดตลาดเย็นวานนี้ที่ระดับ 32.53 บาท/ดอลลาร์ เคลื่อนไหวในทิศทางเดียวกับภูมิภาคหลังดอลลาร์ปรับตัวอ่อนค่า เนื่องจากตัวเลขเศรษฐกิจของสหรัฐที่ประกาศเมื่อคืนนี้ออกมาไม่ค่อยดี ประกอบกับดัชนีตลาดหุ้นปรับตัวลดลง ทำให้นักลงทุนมองว่าการที่เฟดจะตัดสินใจปรับขึ้นดอกเบี้ยอาจไม่เป็นไปอย่างที่คาดการณ์ไว้แล้ว
"เงินบาทปรับตัวแข็งค่าลงมา แต่ทรงตัวนิ่ง เมื่อคืนตัวเลขเศรษฐกิจสหรัฐออกมาค่อนข้างแย่ หุ้นลงเยอะ" นักบริหารเงิน กล่าว
นักบริหารเงิน ประเมินกรอบเงินบาทในวันนี้จะเคลื่อนไหวระหว่าง 32.35-32.50 บาท/ดอลลาร์
"เงินบาทปรับตัวแข็งค่าลงมาหยุดนิ่งอยู่ เหมือนทุกคนรอดูสถานการณ์ว่าจะไปในทิศทางใดเพราะยังไม่มั่นใจ" นักบริหารเงิน กล่าว